IRPC ก้าวเข้าสู่ยุค 4.0 อัดงบฯกว่า 330 ลบ. ลุยธุรกิจดิจิตอล
IRPC ก้าวเข้าสู่ยุค 4.0 เตรียมลุยธุรกิจดิจิตอลในปี 61 วงเงินลงทุน 330 ลบ.
26 ก.ย. 2560

บริษัท ไออาร์พีซี จำกัด (มหาชน) หรือ IRPC ระบุว่า บริษัทเตรียมลงทุนด้านดิจิตอลเพื่อก้าวสู่ IRPC 4.0 วงเงินลงทุน 10 ล้านเหรียญสหรัฐ (คิดเป็น 330 ล้านบาท ณ อัตราแลกเปลี่ยน 33 บาท/ดอลลาร์สหรัฐฯ) โดยขณะนี้อยู่ระหว่างการคัดเลือกที่ปรึกษาคาดว่าจะได้ข้อสรุปในไตรมาส 4/60 และน่าจะเริ่มลงทุนได้ภายในต้นปี 61
ขณะที่บริษัทมีแผนลงทุนตั้งสายการผลิตอะโรเมติกส์กำลังผลิต 8-9 แสนตัน/ปี วงเงินลงทุนประมาณ 800-900 ล้านเหรียญสหรัฐ ภายใต้โครงการ  BEYOND EVEREST คาดว่าจะมีข้อสรุปในช่วงต้นปี 61 ส่วนโครงการ EVEREST ที่ได้ดำเนินการไปแล้วนั้นบริษัทมั่นใจว่าในปีนี้จะทำ EBIT ได้ตามเป้าหมาย 7 พันล้านบาท แม้ว่าในช่วงครึ่งปีแรกจะทำได้ต่ำกว่าเป้าหมายก็ตาม